CELEX: 62012TN0392
Language: hu
Date: 2012-09-03 00:00:00
Title: T-392/12. sz. ügy: 2012. szeptember 3-án benyújtott kereset — Lavazza kontra OHIM — Commercialunione prima (LAVAZZA A MODO MIO)

27.10.2012   
            
            
               HU
            
            
               Az Európai Unió Hivatalos Lapja
            
            
               C 331/29
            
         
      2012. szeptember 3-án benyújtott kereset — Lavazza kontra OHIM — Commercialunione prima (LAVAZZA A MODO MIO)
      (T-392/12. sz. ügy)
      (2012/C 331/56)
      A keresetlevél nyelve: olasz
      
         Felek
      
      
         Felperes: Luigi Lavazza SpA (Torino, Olaszország) (képviselők: A. Vanzetti, G. E. Sironi, M. Ricolfi és C. E. Mezzetti ügyvédek)
      
         Alperes: Belső Piaci Harmonizációs Hivatal (védjegyek és formatervezési minták) (OHIM)
      
         Másik fél a fellebbezési tanács előtti eljárásban: Commercialunione prima Srl (Bresso, Olaszország)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  a keresetet nyilvánítsa elfogadhatónak, és helyezze hatályon kívül az OHIM első fellebbezési tanácsának 2012. június 26-i határozatát (R 124/2011-1. sz. ügy) azon a jogalapon, hogy megsértette a 207/2009 rendelet 8. cikke (1) bekezdésének b) pontját;
               
            
                  —
               
               
                  utasítsa el a W00 943 981. sz. „LAVAZZA A MODO MIO” nemzetközi védjegynek az Európai Unió területét érintő lajstromozásával szemben a Commercialunione prima Srl által benyújtott felszólalást, és engedélyezze az e területre vonatkozó lajstromozást;
               
            
                  —
               
               
                  rendelje el, hogy a Luigi Lavazza SpA által az eljárás során viselt valamennyi költséget térítsék meg a részére.
               
            
         Jogalapok és fontosabb érvek
      
      
         A közösségi védjegy bejelentője: a felperes.
      
         Az érintett közösségi védjegy: a „LAVAZZA A MODO MIO” ábrás védjegy a 11., 29., 30. és 43. osztályba tartozó áruk és szolgáltatások vonatkozásában — az Európai Uniót megjelölő W00 943 981. sz. nemzetközi védjegy.
      
         A felszólalási eljárásban hivatkozott védjegy vagy megjelölés jogosultja: a Commercialunione prima Srl.
      
         A hivatkozott védjegy vagy megjelölés: az „A MODO MIO”, a „la PIZZA A MODO MIO” és az „A MODO MIO BIRRA & MUSIC” nemzeti ábrás védjegyek a 42. osztályba tartozó szolgáltatások vonatkozásában.
      
         A felszólalási osztály határozata: a felszólalási osztály a felszólalásnak részben helyt adott.
      
         A fellebbezési tanács határozata: a fellebbezési tanács tudomásul vette a „LAVAZZA A MODO MIO” védjegybejelentésnek a 43. osztályba tartozó szolgáltatások vonatkozásában történő visszavonását, és a fellebbezés ezt meghaladó részét elutasította.
      
         Jogalapok: a 207/2009 rendelet 8. cikke (1) bekezdése b) pontjának és 76. cikke (1) bekezdése második albekezdésének megsértése.